|  |
| --- |
| *Timski pristop pri spodbujanju sodelovalnega učenja in vrstniške učne pomoči* *ŠIPK projekt, Univerza v Ljubljani, Pedagoška fakulteta* |
| **OPIS ŽIVALI** |
| **Ciljna skupina:** učenci 4. razreda |
| **Cilji aktivnosti:** Učenci:* tvorijo, opazujejo in prepoznavajo značilno zgradbo in jezikovne prvine besedilne vrste opisa živali.
* tvorijo opis živali in pri tem uporabijo svoje znanje o zgradbi in jezikovnih značilnostih besedilne vrste.
* pri tvorjenju opisa živali upoštevajo strategije in načela pogovarjanja, dopisovanja, poslušanja, branja in pisanja.
* urijo sodelovalne spretnosti.
* razvijajo odgovornost drug do drugega.
* razvijajo izrazne zmožnosti pri oblikovanju na ploskvi in s tem negujejo individualni likovni izraz.
 |
| **Pripomočki:** računalnik, list, svinčnik, papir, telefon, barvice |
| **Navodilo/utemeljitev za učitelje:** Učenci nalogo rešujejo v parih. Vsak učenec si izbere eno žival, ki jo bo predstavil sošolcu. O njej poišče podatke v knjigah ali/in na internetu. Sestavi naj urejeno besedilo, ki ga bo v Wordovem dokumentu poslal drugemu sošolcu (in sošolec njemu). Besedilo naj vsebuje podatke o: **predstavitvi živalske vrste** (ime, podroben opis zunanjosti, barva, deli telesa, teža, višina, hitrost, razlike med samcem in samico), **drugih značilnostih** (prehranjevanje, razmnoževanje, naravni sovražniki, pričakovana starost, življenjski prostor itd.), **zanimivostih** (zanimivosti, povezane z izbrano živaljo), **otrokovih izkušnjah** (izkušnje, povezane z živaljo, ki jo opisuje). V naslednjem koraku mora vsak učenec izdelati miselni vzorec živali, ki jo je opisal sošolec in žival še narisati. Miselni vzorec s sliko naj vsak učenec fotografira in pošlje sošolcu. |
| **Navodilo/utemeljitev za starše:** V tej aktivnosti bo vsak učenec sošolcu v paru predstavil žival po izbiri, zato bo aktivnost verjetno zanj še toliko bolj zanimiva. V svojih knjigah bo poiskal podatke o živali, jih zapisal v Wordov dokument in poslal sošolcu, ki bo žival narisal in o njej napisal miselni vzorec (in obratno). Pri tem se učenec ne bo učil samo opisa živali, temveč tudi iskanja uporabnih informacij v literaturi, zapis izpisanih podatkov, pisanja miselnega vzorca, na koncu pa bo izdelku dodal še svoj likovni izraz. |
| **Navodilo za učence**Poveži se s sošolcem, lahko tudi sestro, bratom, mamo, očetom, prijateljem … Vsak izmed para, naj v Wordov dokument napiše besedilo opisa svoje najljubše živali. Opis mora biti tako podroben, da bo drugi sošolec lahko žival natančno narisal in napisal miselni vzorec. Opis mora vsebovati podatke o: **predstavitvi živalske vrste** (ime, podroben opis zunanjosti, barva, deli telesa, teža, višina, hitrost, razlike med samcem in samico), **drugih značilnostih** (prehranjevanje, razmnoževanje, naravni sovražniki, pričakovana starost, življenjski prostor itd.), **zanimivostih** (zanimivosti, povezane z izbrano živaljo), **mojih izkušnjah** (izkušnje, povezane z živaljo, ki jo opisujem). Pri iskanju podatkov si pomagaj z enciklopedijami, če jih imaš doma, ali z internetom. Urejeno besedilo v Wordovem dokumentu pošlji sošolcu preko e-pošte. Prav tako, naj to stori sošolec. Po natančno prebranem besedilu začni s pisanjem miselnega vzorca o živali in risanju. Končni izdelek slikaj in ga pošlji sošolcu. |
| **Potek aktivnosti po korakih:**1. Delitev v pare.
2. Izberi si žival, ki jo boš opisal.
3. Poišči podatke o živali v knjigah in na internetu.
4. Izpiši si potrebne podatke. Opis živali mora vsebovati podatke o:
* **predstavitvi živalske vrste** (ime, podroben opis zunanjosti, barva, deli telesa, teža, višina, hitrost, razlike med samcem in samico),
* **drugih značilnostih** (prehranjevanje, razmnoževanje, naravni sovražniki, pričakovana starost, življenjski prostor itd.),
* **zanimivostih** (zanimivosti, povezane z izbrano živaljo),
* **mojih izkušnjah** (izkušnje, povezane z živaljo, ki jo opisujem)
1. Podatke oblikuj in zapiši besedilo.
2. Besedilo z opisom živali pošlji sošolcu v Wordovem dokumentu po e-pošti.
3. Preberi opis živali, ki ti jo je poslal sošolec.
4. Oblikuj miselni vzorec in žival po opisu tudi nariši.
5. Končni izdelek slikaj in ga pošlji sošolcu.
 |